संघ के चित्तौड़ प्रांत की समन्वय मीटिंग संपन्न
भीलवाड़ा | राष्ट्रीयस्वयंसेवक संघ चित्तौड़ प्रांत की समन्वय बैठक रविवार को आदर्श विद्या स्कूल में हुई। मीटिंग में संघ के विभिन्न संगठन विद्या भारती, विश्व हिंदू परिषद, अखिल भारतीय विद्यार्थी परिषद, लघु उद्योग भारती, भारतीय मजदूर संघ, भाजपा, स्वदेशी जागरण मंच, राष्ट्र सेविका समिति, भारत विकास परिषद, सिंधु सभा आदि के दायित्ववान कार्यकर्ताओं ने भाग लिया। मीटिंग के पहले सत्र में संघ के क्षेत्र कार्यवाह हनुमान सिंह राठौड़ ने समन्वय का अर्थ एवं आवश्यकता के बारे में बताया। उन्होंने शरीर, मन, बुद्धि, आत्मा के व्यक्तिगत समन्वय से प्रारंभ कर कार्यकर्ताओं के विचार एवं व्यवहार में समन्वय पर बल दिया। दूसरे सत्र में सभी संगठनों ने अपने कार्याें की समीक्षा की और आगे की कार्ययोजना पर चर्चा की। तीसरे सत्र में क्षेत्र कार्यवाह राठौड़ ने गुरुगोविंद सिंह के 350वें प्रवेशोत्सव पर उनके कृतित्व पर विचार प्रकट किए। समापन सत्र में सभी संगठनों ने अपना वृत प्रतिवेदन किया। इसके बाद प्रांत कार्यवाह राजेंद्र पामेचा ने संघ संस्थापक डॉ. हेडगेवार के जीवन प्रसंग बताते हुए कहा कि राष्ट्रहित को प्राथमिकता देनी चाहिए।
hin_Deva hin_Deva